Se alt det, du har opbygget.
Du har håndlavet en utopi
og groomet lydige sjæle til en rejse til det hinsidige.
Men i stedet for at lure rundt i samfundets udkant,
ville du så ikke hellere behandles som en stjerne?
Kultledere vil fortælle verden, hvor fantastiske de er.
De prøver at bevare et godt offentligt image,
selvom der foregår frygtelige og ofte kriminelle ting.
En, der arbejdede hårdt og kreativt på den opgave, var Shoko Asahara,
leder af den japanske kult Aum Shinrikyo.
Før han blev berygtet for sit giftgasangreb på metroen i Tokyo,
tilbragte Asahara et årti med at udvikle et ry som åndelig guru,
TV-personlighed,
og ejer af en populær lavpris-BentoBox-franchise.
Han var meget aktiv med at forkynde og offentliggøre sig selv.
Se, han svæver!
Samfundet generelt troede aldrig, at Aum var sådan en voldelig gruppe.
Vi anede det ikke.
Følg mesterens metoder, og lær, hvor meget du kan slippe afsted med
med den rette PR-plan.
Klar til dit nærbillede?
5. KONTROLLÉR DIT IMAGE
Shoko Asahara grundlagde Aum Shinrikyo i 1984
som en yoga- og meditationsgruppe.
Han udstrålede venlighed og en faderlig magt. Og, ja…
PROFESSOR I PSYKOLOGI RISSHO UNIVERSITET
Flere år senere forvandlede han Aum til en dødelig kult,
hvis medlemmer ville give deres eget og utallige andres liv
for at rense verden.
RENSE
Før du hører om hemmelighederne bag hans succes,
så lad os lige tale lidt om guruen selv.
FAKTA 1
ASAHARA VAR TILSYNELADENDE IKKE SKABT TIL STORHED
Asahara blev født i 1955
i Kyushu på Japans sydlige ø som søn af en meget fattig familie.
Han var næsten blind på det ene øje og havde kun kort syn på det andet.
Så i en meget tidlig alder
blev han sendt til en kostskole for elever med handicap.
Asahara følte, at hans familie havde forladt ham.
Det at blive sendt væk
skabte en følelse af vrede og forladthed i ham.
FAKTA 2
ASAHARA UDVIKLEDE SIN EGEN UNIKKE VEJ TIL OPLYSNING
Han uddannede sig til akupunktør og naturlæge.
Han gik op i tibetansk buddhisme.
Han tog til Indien og mediterede i Himalaya.
Og så udviklede det sig til en idé
om at finde en ny vej til at redde verden
og skabe et slags meget utopisk syn på en ny verden.
FAKTA 3
ASAHARAS FØLGERE TROEDE, HAN VAR EN SUPERHELT
Hans troende anså Shoko Asahara
som den viseste af vise mænd.
Faktisk ikke engang en mand, mere en gud eller noget transcendent.
Han blev portrætteret i nogle blade som værende i stand til at svæve.
Det var en af hans formodede kræfter.
Den anden var evnen til at læse folks tanker.
Hans badevand var helligt, fordi det havde rørt hans krop.
Det samme gjaldt hans blod.
Et årti efter grundlæggelsen
havde Aum 10.000 medlemmer i Japan og omkring 40.000 på verdensplan,
og Asahara selv var blevet lidt af en kendis.
Og det var ikke tilfældigt.
Hvis du vil forbedre dit image i en anti-kultverden,
så gør som Asahara, og gør klar til at høste frugterne.
TAKTIK REKRUTTÉR VINDERE
Som kultleder
er dine følgere ikke bare din menneskelige trone.
De er dine ambassadører.
At have elite- eller tiltrækkende følgere hjælper kulten og kultlederen,
for det er en markedsføringsmulighed.
Det viser kulten som noget, der er sikkert og legitimt,
og noget, folk gerne vil være en del af.
Ikke kun Asahara kendte værdien af berømte tilhængere.
Keith Raniere fra NXIVM tilbød kendisser særlige incitamenter
for at lokke dem til sin gruppe,
inklusive skuespillerinden Allison Mack,
som endte med at komme i fængsel for sin rolle i kultens sexhandel.
Symbionese Liberation Army kidnappede og hjernevaskede arvingen Patty Hearst,
og hun blev gruppens offentlige ansigt og hjalp dem røve en bank.
Mens Anne Hamilton-Byrnes kult, kendt som The Family,
tog fart, efter at hun hyrede den respekterede fysiker Raynor Johnson
til at rekruttere blandt Australiens overklasse.
Når det kom til elitefølgere,
havde Asahara det rette budskab på det rigtige tidspunkt.
Asahara får medvind i 1980'erne.
Japan er blevet meget materialistisk.
Japanerne har travlt med at bruge deres penge.
De er økonomisk rige, men er det virkelig tilfredsstillende?
Nogle af medlemmerne kom fra universitetet,
så det var højtuddannede unge.
Nogle af dem var dygtige til computere.
Aum tilbød noget til unge mennesker,
der ikke passede ind i dette hurtige forbrugersamfund.
Unge har brug for vejledning i deres liv, ikke?
"Hvem er jeg?" De grundlæggende livsspørgsmål.
Aum Shinrikyo gav dem svaret.
I sin søgen efter disciple
taler Asahara på Japans bedste universiteter,
hvor han lover dem et enklere, mere meningsfyldt liv
sammen med en lokkende hjælper.
Inden længe høster Asahara præmien, Hideo Murai,
en genial videnskabsmand,
som bliver betaget af Asaharas åndelige vision…
…og af guruens løfte om,
at alle, der følger ham, vil få overnaturlige kræfter.
Snart afstår Murai fra omverdenen
og flytter ind i en lille celle for at fokusere på sin meditation.
Asahara udnytter sin nye discipel fuldt ud
og bruger Murais højteknologiske baggrund til at bygge genveje til oplysning…
…inklusive en elektrodehjelm,
der skal hjælpe Asahara med at sende sine hjernebølger direkte til følgerne.
Murais videnskabelige gaver hjælper Asahara med at drømme større
og vil i sidste ende motivere guruens skrækindjagende fremtidsvisioner.
Takket være Asaharas rekruttering på topniveau
vokser Aums medlemsskare fra 35 i 1986 til 1.300 et år senere.
Men højt profilerede følgere kan føre til højt profileret opmærksomhed.
Hvordan sørger du for, at folk ikke får den forkerte idé om dig og din kreds?
TAKTIK VÆR ET RENT FORBILLEDE
For at lede en åndelig bevægelse
er det ikke nok at tale om at opnå perfektion,
man skal vise det.
Det er meget vigtigt at overbevise folk om,
at der er noget helligt ved dig og din person.
At der er noget rent ved dig.
Asahara gjorde sin del ved at skabe et fromt billede.
JEG ERKLÆRER MIG SELV SOM KRISTUS
Det var meget vigtigt for Asahara at blive set som en ægte religiøs leder.
Han søgte endda og modtog selve Dalai Lamas velsignelse.
Mens Asahara projicerede sin egen renhed til omverdenen,
krævede han endnu mere af sine følgere privat.
Når de tilsluttede sig, skulle de som noget af det første deltage
i asketisk træning, hvor de skulle sidde i timevis
eller være lukket inde i mørke rum
eller hænge med hovedet nedad.
De trænede så meget som overhovedet muligt
for at komme tættere på Asahara.
De sagde: "Han vil have, at vi bliver oplyst og derfor reddet,
men han skal være hård."
EFTERÅRET 1988 SYV ÅR FØR METRO-ANGREBENE
Asahara opretter sin ekstreme åndelige træningslejr
ved gruppens hovedkvarter ved foden af Mount Fuji.
Programmet,
langvarig meditation…
…faste,
søvnmangel…
…og elektrochokterapi.
Inden længe ryger tingene ud af kontrol.
Følgeren Majima Teruyuki viser tegn på at være i nød.
Asahara beordrer nogle disciple at berolige Teruyuki med koldt vand.
Det hjælper ikke.
Majima får hjertestop og dør.
Asahara og hans inderkreds beslutter deres næste træk.
At beskytte gruppen for enhver pris.
Asahara får dem til at destruere liget.
Men på trods af en vellykket tildækning skaber det et nyt dilemma i gruppen.
Asahara har beordret nogen til at udføre denne øvelse
for at blive mere åndeligt avanceret.
Denne person er død på grund af denne øvelse.
Hvad gør man så?
Det får Asahara til at se ud, som om han har fejlet.
Men som drejebogen siger, så lærer nød nøgen kvinde at spinde.
Så en anden forklaring dukker op.
Nemlig den idé, at Majima ikke kunne
opnå oplysning og sandheden i denne krop.
Han var ikke helt klar til det,
så derfor måtte han dø
for at komme ind i reinkarnationens cyklus og forsøge igen.
I det mindste døde han under guruens opsyn,
og det vil hjælpe ham til det næste åndelige niveau.
Accepterer de hengivne medlemmer Asaharas ræsonnement?
Selvfølgelig gør de det.
Men der er én bemærkelsesværdig undtagelse.
Et par måneder senere har en af de involverede i tildækningen en krise.
Han siger til folk omkring ham,
at han vil gå til politiet.
Det ville være uhensigtsmæssigt.
Hvordan sørger du for,
at en dristig discipel ikke bringer programmet i fare?
Men det er sandt, Thomas. Herren er genopstået.
Jeg vil ikke tro.
TAKTIK ELIMINER UENIGHED
Intet er farligere for dig som kultleder,
end folk, der kender dine hemmeligheder.
Folk, der har været indenfor, er den ultimative trussel.
Det kræver kun én person at sprede tvivl,
og tvivl er det største mareridt for en kultleder.
Derfor skal du stoppe potentielle sladrehanke…
…som det vaklende Aum-medlem Shuji Taguchi.
Taguchi ville fortælle politiet om dødsulykken, og at de skjulte liget.
"Hvis Taguchi går til politiet og melder Aum,
vil det skade bevægelsen
og forhindre os i at redde verden."
FEBRUAR 1989 SEKS ÅR FØR METRO-ANGREBENE
Da Asahara hører om den unge mands hensigter,
får han nogle af sine sande troende til at klare Taguchis tanker.
Men det er ikke nok.
Asahara ser ingen anden udvej
og beordrer Taguchi dræbt.
Så gør hans inderkreds noget, de er ved at blive gode til,
nemlig at bortskaffe deres ofre.
Imens bruger Asahara Taguchis død til endnu et lærerigt øjeblik.
Asahara beordrer Taguchis død
for at redde ham, set fra Aums perspektiv.
Har du brug for en forklaring? Okay.
I buddhismen påvirker enhver handling, nogen gør, god eller dårlig, deres karma.
Gør dårlige ting,
og din dårlige karma bliver hos dig,
hævner sig på dig
og påvirker, hvad du bliver i dit næste liv.
HVORFOR???
Asahara overbeviste sine følgere om, at de gjorde noget godt,
og at Taguchi ønskede at skade dem ved at sladre til politiet.
Det ville give ham dårlig karma.
Derfor beskyttede Asahara Taguchi fra at få dårlig karma
ved at dræbe ham.
Og i sidste ende når vi til et punkt, hvor enhver, der modsiger Aum,
bliver kendt som "shinri no teki", hvilket betyder "sandhedens fjender".
Det er en måde, hvorpå Asahara retfærdiggjorde mord.
For Asaharas følgere var det godt nok.
Men det brede publikum kan jo være mindre forstående,
når det kommer til mord.
Heldigvis giver drejebogen en idé til at genvinde kontrollen over dit ry,
nemlig med et smil.
TAKTIK FORFØR PRESSEN
Medierne er som en hund.
Hvis den er forsømt, snuser den rundt og trækker hemmeligheder frem i lyset.
Er den veltrænet, kan den være en kultleders bedste ven.
Gø som en hund.
Grupper som Aum har helt klart brug for medierne,
så de har en platform til at udtrykke deres doktrin.
Men samtidig kan medierne være deres fjende nummer et.
Det kan være dem, der kritiserer dem og angriber dem.
De kløgtigste guruer vidste, hvordan man spiller det spil.
Sun Myung Moon skaffede sig gode overskrifter ved at købe
den mangeårige nyhedstjeneste United Press International
og starte den indflydelsesrige avis The Washington Times.
Jim Jones' Folkets Tempel
havde en hel PR-afdeling til at styre lederens offentlige image.
Og det havde de også brug for.
Heaven's Gate forsøgte at kontrollere mediedækningen af deres masseselvmord
ved at udsende pressemeddelelser,
som faldt sammen med opdagelsen af medlemmernes lig.
Shoko Asahara forsøgte også at presse medierne,
især da rygter om hans mindre stuerene skikke
begyndte at sive ud.
Forældre til unge mennesker, der har forladt deres familier for Aum,
laver kampagner mod Aum og siger: "I har kidnappet vores børn."
Mere ekstern kritik begyndte.
-Hør nu… -Det er ret tydeligt, ikke?
Det var vigtigt for organisationen at reagere.
Asaharas første trin:
at ud nævne en officiel talsmand.
De indsamler ikke sand eller præcis information.
Trin to, få dig selv i søgelyset.
De forsøger at intensivere Asaharas tilstedeværelse i medierne.
-Er den ikke bare god? -Jeg kunne godt lide Akiyoshi-kun.
Han var også ganske sjov og underholdende.
Så du kan svæve i to eller tre dage?
Det står der i den hellige skrift, men det er ikke tilfældet for mig.
De inviterede guruen til et talkshow.
Pludselig lød det:
"Måske er de ikke så slemme alligevel. De er bare mærkelige. Måske er de okay."
Asahara gav regelmæssige interviews i yoga- og meditationsmagasiner,
for ikke at nævne tegnefilmene.
De lavede manga med hans lære.
De begyndte også at lave anime,
som skildrede Asahara som en stor guru-figur,
der svævede rundt og foretog levitation med mere.
Utroligt nok var disse film ikke Aums største kulturelle bidrag.
Det er denne lille ørehænger.
Mester, mester
Mester, mester, mester
Mester Asahara
Sonshi Ma-Chi, eller "Guru-marchen",
blev så populær, at børn overalt i Japan sang den i skolen.
Asahara skrev også en kærlighedssang til nervegassen sarin.
Den fængede nu ikke helt.
De ønsker at blive set.
De ønsker at tiltrække opmærksomhed.
Desværre tilkalder søgelyset også ofte hadere
som Tsutsumi Sakamoto.
Sakamoto er en anti-kultadvokat, det bygger en sag mod Aum Shinrikyo.
Under et interview i et Tokyo-nyhedsprogram
hævder Sakamoto, at han har fået Shoko Asaharas blod testet
og kan modbevise guruens påstande om, at det har overnaturlige egenskaber.
Sakamoto siger, han vil offentliggøre resultaterne.
Af frygt for guruens vrede
advarer en medarbejder på TV-stationen Aums lederskab,
som dræber historien.
Kort efter sender Asahara sine følgere til Sakamotos lejlighed.
Seks mænd, ledet af Hideo Murai, går ind…
…og angriber Sakamoto, han kone og hans lille søn
og indsprøjter dem en dødelig dosis kaliumklorid.
De smugler ligene ud,
skjuler dem i metaltromler,
begraver dem forskellige steder i landet
og smider mordvåbnene i havet.
Politiet ved, at Sakamoto er gået imod Aum,
og mistænker straks, at kulten er involveret…
…men deres efterforskning rammer en mur.
I Japan er religion og stat meget strengt adskilt i forfatningen.
Politiet tøver meget
med at efterforske i religiøse grupper.
Når politiet kom til Aum, hvilket skete fra tid til anden på grund af klager,
begyndte han at tale om krænkelse af religiøse friheder.
Det stemmer.
Politiet var også bange for dårlig omtale.
Nu hvor du mestrer medierelationer i alle dens former,
er din vej til accept lige om hjørnet.
Nu skal du følge drejebogen
og gøre al denne velvilje til noget endnu mere nyttigt.
TAKTIK BLIV POLITISK
Politik, ligesom det at lede en kult, er ikke altid højt respekteret.
Dybstegt smør på en pind.
Republikanske præsidentkandidater forsøgte at smøre publikum.
Men hvordan kan du ellers bevise, du er god nok?
Kultledere er afhængige af magt. De kan ikke få nok.
Så derfor bliver de ofte involveret i politik.
Kultledere vil have kontrol, så hvis de stiller op
eller bliver valgt ind i bestyrelser, er det til deres fordel,
for så kan de begynde at kontrollere samfundet omkring dem.
De kløgtigste guruer vidste, hvordan man spiller det spil.
Jim Jones' støtte hjalp George Moscone med at blive borgmester i San Francisco,
og han blev valgt ind i byens boligkommission,
hvilket udvidede hans lokale magtbase og indflydelse.
Bhagwan Rajneesh påvirkede systemet
ved at gøre sin kults bofællesskab til en rigtig by.
Den blomstrede,
indtil hans følgere forsøgte at dræbe lokale embedsmænd.
Den fundamentalistiske mormonleder Warren Jeffs
havde så stor magt i sin hjemby, at han håndplukkede bychefen,
politichefen og borgmesteren.
Ved at komme ind i politik søgte Shoko Asahara mere end bare magt.
Han ville have respekt.
Han var ambitiøs, som alle, der tror, de er Messias, ville være.
Han havde visioner om sig selv som noget særligt.
Han har en besked til verden.
SANDHEDSPARTY
Hvis det bruges korrekt, er der intet problem.
Han tænkte: "Jeg får mere offentlig dækning ved et valg.
Vi bliver dækket af medierne. De vil lytte til vores budskab."
JULI 1989 SEKS ÅR FØR METRO-ANGREBENE
Atten måneder før Japans nationale valg stifter Asahara et politisk parti.
Han og 25 andre højtstående medlemmer stiller op som parlamentkandidater.
Deres politiske kampagne var unik.
Valgkampagnen var en slags parodi på japanske valg.
De opførte underlige danse og musik, og der var elefantmasker…
Og det var bare skørt.
Deres platform var, hvad man kunne forvente.
Det handlede mest om værdien af yoga og meditation
og at fortælle folk, at verden ville ende,
medmindre de sluttede sig til Aum Shinrikyo.
Tro det eller lad være, Aum led et kolossalt nederlag.
Asahara fik under 2.000 stemmer, så han var en kæmpe fiasko.
Det skulle have øget opmærksomheden på dem,
men det, der skete, var, at massemedierne gjorde grin med dem.
Nu er valget slut, ikke?
Jeg kan ikke rigtigt sige noget…
Asahara havde ikke tænk sig bare at acceptere nederlaget.
Det var fra det tidspunkt,
at vi virkelig hører Asahara sige i sine prædikener til sine følgere:
"Verden har afvist os.
Den fortjener ikke at overleve. Den skal straffes."
Netop.
Asahara var ved at afsløre en taktik fra drejebogens inderste,
der blev anvendt af kultledere med ryggen mod væggen.
Kan du ikke slutte dig til dem,
så slå dem.
Gå væk!
Jeg hader jer. Hører I?
TAKTIK VEND VREDE TIL HÆVN
Når man gør alt for at forbedre sit image,
og intet virker,
kan man beslutte at give op.
Måske få et nyt job.
Men efter nederlaget i det japanske valg valgte Shoko Asahara en anden tilgang.
Asahara var ikke særligt god til at håndtere fiasko,
så på en måde var nederlaget et vendepunkt for organisationen.
Først skaber Asahara en ny fortælling, der forklarer hans nederlag.
Han hævder, valgsejren blev stjålet
af en massiv international konspiration for at undertrykke hans bevægelse.
Den involverer De Forenede Stater, Storbritannien, frimurerne
og en international zionistisk konspiration med sæde i Japan.
Okay.
Han hævder, disse styrker vil ødelægge Aum Shinrikyo,
og at der kun er én måde for Aum,
og i sidste ende menneskeheden, at overleve på…
Modangreb.
Idéen om den sidste krig skifter fra at være en slags metaforisk,
åndelig kamp mellem godt og ondt til at være en rigtig kamp.
De begynder at sige: "Vi må lave våben, så vi kan bekæmpe ondskaben."
For at opruste til kampen
indsætter Asahara fire af sine mest betroede disciple.
Tidligere astrofysikstuderende Hideo Murai
bliver ansvarlig for udvikling af atom-, mikrobølge- og laserteknologi.
Seiichi Endo var engang veterinærstuderende,
men hans nye job er at udvikle biovåben som ebola og miltbrand.
Kiyohide Hayakawa, tidligere bygningsingeniør,
flyver til Rusland for at forsøge at købe kampvogne, kampfly
og endda atomsprænghoveder.
De fejler alle.
Men det er Asaharas fjerde rytter, kemiker Masami Tsuchiya,
som bliver guruens store stjerne.
Han udarbejder hjemmelavet sarin-nervegas,
som gruppen tester i den australske ødemark.
Med et fungerende masse-terrorvåben, der endelig er klart,
har Asahara nu bare brug for et mål.
DEN 20. MARTS 1995
For tusindvis af Tokyo-pendlere på vej på arbejde
blev det utænkelige til tragisk virkelighed mandag morgen,
da de blev forgiftet af gasbomber på flere tog.
Jeg er en overlevende fra gasangrebet på Tokyos undergrund i 1995.
De vaklede ud af metroen med løbende øjne og blødende næser.
Andre fik kramper og kastede op.
Vi vidste ikke, hvad der foregik.
Hospitalet lignede et krigshospital.
Mere end 3.000 personer blev indlagt på hospitaler i Tokyo.
Skadestuerne kæmpede for at hjælpe folk, der var ramt af nervegassen.
Ja, jeg var ret klar til at dø i det øjeblik.
I alt var der 14 mennesker, der mistede livet,
og tusinder blev såret.
Efter at have hørt rygter om Aums eksperimenter med kemiske våben
angriber politiet gruppens område,
men Asahara undslipper.
Aums ledelse nægter at være involveret…
Vi beklager begivenheden i Tokyo.
Vi har intet med den at gøre.
…selvom politiet finder nok våben, sprængstoffer og giftgas
på området til at dræbe fire millioner mennesker.
Den femte maj forsøger Aum endnu et metro-angreb med Zyklon B.
Det mislykkedes.
Endelig, den 16. maj, ransager politiet Aums hovedkvarter ved Mount Fuji igen
og finder guruen, der gemmer sig i et meditationskammer.
I sidste ende bliver 13 medlemmer af Aum, inklusive Asahara,
fundet skyldige i planlægning af mord og mord.
Og så i juli 2018 blev alle 13 henrettet.
Sådan ender Asaharas forsøg
på at bevare sit image og skabe en ny verden.
Ingen af delene lykkedes.
Men trods alt det, du har set indtil nu,
behøver din kultbyggeroplevelse ikke ende på den måde.
Du kan lære at planlægge langsigtet og skabe en gruppe, der kan holde.
Din guide i drejebogens sidste kapitel er den nordkoreanske flygtning,
der skabte en af det 20. århundredes største og rigeste religiøse bevægelser,
og hvis indflydelse varer ved den dag i dag.
Tekster: Else Katrine Nielsen